มีแผลถลอกที่หนังหุ้มและส่วนหัวรอบองคชาต จะอยู่ใกล้กันตรงกลางระหว่างทั้งสอง ถลอกเป็นรอยแดงเล็กๆแต่เยอะ มีอาการคัน แสบ เมื่อโดนน้ำ เกิดจากอะไรครับ และควรทำอย่างไรครับ ไม่มีหนอง ไม่มีตุ่มครับ
สวัสดีค่ะแผลที่อวัยวะเพศชายอาจมีสาเหตุมาจาก แผลถลอกจากการโดนขูดขีด การถูไถจากภายนอกที่รุนแรง หรือเป็นแผลจากโรคติดต่อทางเพศสัมพันธ์เช่น แผลหนองใน ซิฟิลิซ แผลริมอ่อน เป็นต้นโดยปกติหากเป็นแผลขนาดเล็ก ร่างกายมักจะสร้างเนื้อเยื่อขึ้นมาปกคลุมได้เอง อาจมีอาการคันและแสบช่วงที่แผลเปิดอยู่ได้ แนะนำใช้น้ำเปล่าสะอาดหรือน้ำเกลือทางการแพทย์ล้างบริเวณแผลภายนอกเบาๆ ไม่ถูไถแรงๆ งดการมีเพศสัมพันธ์ไปก่อนแต่หากเป็นแผลขนาดใหญ่ขึ้นเรื่อยๆ แสบมาก ปวด บวม แดง มีเลือดหรือหนองไหลจากแผล อาจบ่งบอกถึงการติดเชื้อของแผล ควรไปพบแพทย์เพื่อตรวจร่างกายและรับยาฆ่าเชื้ออย่างเหมาะสมต่อไป